31.10.2022
FI
Euroopan unionin virallinen lehti
L 282/139
IV JAKSO ELINTARVIKETEOLLISUUDEN TUOTTEET; JUOMAT, ETYYLIALKOHOLI (ETANOLI) JA ETIKKA; TUPAKKA JA VALMISTETUT TUPAKANKORVIKKEET; TUOTTEET, MYÖS NIKOTIINIA SISÄLTÄVÄT, JOTKA ON TARKOITETTU SISÄÄNHENGITETTÄVIKSI ILMAN POLTTAMISTA; MUUT NIKOTIINIA SISÄLTÄVÄT TUOTTEET, JOTKA ON TARKOITETTU IHMISTEN NIKOTIININSAANTIIN Huomautus 1.
Tässä jaksossa tarkoitetaan ilmaisulla ”pelletit” tuotteita, jotka on puristettu yhteen joko sellaisinaan tai lisäämällä enintään 3 painoprosenttia sideainetta.
16 RYHMÄ LIHASTA, KALASTA, ÄYRIÄISISTÄ, NILVIÄISISTÄ, MUISTA VEDESSÄ ELÄVISTÄ SELKÄRANGATTOMISTA TAI HYÖNTEISISTÄ VALMISTETUT TUOTTEET Huomautuksia 1.
Tähän ryhmään eivät kuulu 2 tai 3 ryhmässä, 4 ryhmän 6 huomautuksessa tai nimikkeessä 0504 mainituilla tavoilla valmistetut tai säilötyt liha, muut eläimenosat, kalat, äyriäiset, nilviäiset, muut vedessä elävät selkärangattomat ja hyönteiset. 2.
Elintarvikevalmisteet kuuluvat tähän ryhmään, jos niissä on yli 20 painoprosenttia makkaraa, lihaa, muita eläimenosia, verta, hyönteisiä, kalaa, äyriäisiä, nilviäisiä tai muita vedessä eläviä selkärangattomia tai näiden sekoitusta.
Jos valmiste sisältää kahta tai useampaa edellä mainittua tuotetta, se luokitellaan siihen 16 ryhmän nimikkeeseen, joka vastaa sitä tai niitä aineosia, joita painon osalta on eniten.
Nämä määräykset eivät koske nimikkeen 1902 täytettyjä tuotteita eivätkä nimikkeen 2103 tai 2104 valmisteita.
Maksaa sisältäviin valmisteisiin ei sovelleta toisen virkkeen määräyksiä nimikkeen 1601tai 1602alanimikkeitä määriteltäessä.
Alanimikehuomautuksia 1.
Alanimikkeessä 1602 10 tarkoitetaan ilmaisulla ”homogenoidut valmisteet” lihasta, muista eläimenosista, verestä tai hyönteisistä koostuvia hienoksi homogenoituja, imeväisille ja pienille lapsille soveltuvaksi ruoaksi tai dieettitarkoituksiin myytäviä valmisteita, nettopainoltaan enintään 250 g:n vähittäismyyntipakkauksissa.
Tätä määritelmää sovellettaessa huomiota ei kiinnitetä vähäisiin määriin muita aineita, joita on voitu lisätä valmisteeseen maustamis-, säilömis- tai muussa tarkoituksessa.
Näissä valmisteissa voi olla pieniä määriä silmin havaittavia paloja lihaa, muita eläimenosia tai hyönteisiä.
Tämä alanimike on etusijalla nimikkeen 1602 kaikkiin muihin alanimikkeisiin nähden. 2.
Nimikkeiden 1604 ja 1605 alanimikkeissä ainoastaan yleisnimellään mainitut kalat ja äyriäiset ovat samoja lajeja kuin 3 ryhmässä samalla nimellä mainitut kalat, äyriäiset, nilviäiset ja muut vedessä elävät selkärangattomat.
Lisähuomautuksia 1.
Alanimikkeissä 1602 31 11, 1602 32 11, 1602 39 21, 1602 50 10 ja 1602 90 61 tarkoitetaan ilmaisulla ”kypsentämätön” tuotteita, joita ei ole lainkaan lämpökäsitelty tai joita on lämpökäsitelty tavalla, joka ei riitä varmistamaan lihaproteiinien hyytymistä koko tuotteessa, josta tästä syystä, kun on kyse alanimikkeistä 1602 50 10 ja 1602 90 61, erittyy tuotetta sen paksuimmalta kohdalta leikattaessa vaaleanpunaista nestettä leikkuupinnalle. 2.
Alanimikkeissä 1602 41 10, 1602 42 10 ja 1602 49 11–1602 49 15 tarkoitetaan ilmaisulla ”palat” ainoastaan lihavalmisteita tai -säilykkeitä, jotka yhtenäisen lihaskudoksen koon ja ominaisuuksien perusteella voidaan tunnistaa olevan peräisin kesyn sian kinkusta, lavasta, selästä tai niskasta tapauksesta riippuen.